A Törvényszék 2024. november 6-i ítélete – Puma kontra EUIPO – Zheng (Embléma ábrázolása)
(T-544/23. sz. ügy)1
(„Európai uniós védjegy – Felszólalási eljárás – Emblémát ábrázoló európai uniós ábrás védjegy bejelentése – Szalagot ábrázoló korábbi európai uniós ábrás védjegyek – Viszonylagos kizáró ok – A megjelölések hasonlóságának hiánya – Az összetéveszthetőség hiánya – Az (EU) 2017/1001 rendelet 8. cikke (1) bekezdésének b) pontja – A jóhírnév sérelmének hiánya – A 2017/1001 rendelet 8. cikkének (5) bekezdése”)
Az eljárás nyelve: angol
Felek
Felperes: Puma SE (Herzogenaurach, Németország) (képviselők: M. Schunke és P. Trieb ügyvédek)
Alperes: az Európai Unió Szellemi Tulajdoni Hivatala (EUIPO) (képviselő: D. Gája meghatalmazott)
A másik fél az EUIPO fellebbezési tanácsa előtti eljárásban: Yukai Zheng (Zhongshan, Kína)
Tárgy
Az EUMSZ 263. cikken alapuló keresetével a felperes az Európai Unió Szellemi Tulajdoni Hivatala (EUIPO) negyedik fellebbezési tanácsa 2023. június 16-i határozatának (R 1956/2022-4. sz. ügy) hatályon kívül helyezését kéri.
Rendelkező rész
A Törvényszék a keresetet elutasítja.
A Törvényszék a Puma SE-t kötelezi a költségek viselésére.
____________
1     HL C, C/2023/146, 2023.10.16.